LEO ลุย “สัมมนาออนไลน์” ช่วยลูกค้าเสริมสภาพคล่อง 29 ก.ค.นี้ 
LEO ผนึก 4 พันธมิตรสถาบันการเงินชั้นนำ เตรียมจัดสัมมนาออนไลน์ช่วยลูกค้าเสริมสภาพคล่องทางการเงิน ในวันที่ 29 ก.ค.64 เวลา 13.30 - 16.30 น. 
27 ก.ค. 2564

นายเกตติวิทย์ สิทธิสุนทรวงศ์ ประธานคณะผู้บริหาร บริษัท ลีโอ โกลบอล โลจิสติกส์ จำกัด (มหาชน) หรือ LEO เปิดเผยว่า บริษัทฯเป็นผู้ให้บริการโลจิสติกส์รายแรกที่จัดงานสัมมนาแบบนี้ เพื่อจะช่วยเหลือลูกค้าเสริมสภาพคล่องทางการเงินได้อย่างเต็มที่ โดยได้ประกาศความเป็นผู้นำของธุรกิจผู้ให้บริการโลจิสติกส์ระหว่างประเทศ จับมือพันธมิตร 4 สถาบันการเงินชั้นนำ เตรียมจัดงานสัมมนาเพื่อเป็นการสนับสนุนสินเชื่อฟื้นฟูให้ผู้ประกอบการไทย ที่ได้รับผลกระทบเรื่องสภาพคล่องและผลกระทบจากค่าระวางขนส่งที่เพิ่มขึ้น 4.50 เท่าในช่วงการแพร่ระบาดของเชื้อ COVID-19 ที่ผ่านมา ในรูปแบบออนไลน์ (Online Seminar) หัวข้อ “LEO รวมพลัง รวมใจฟื้นฟูผู้ประกอบการไทย ฝ่าฟันโควิด” ในวันที่ 29 กรกฎาคม 2564  เวลา 13.30 – 16.30 น. 